

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 13.jūlijā Nr.**371**

(prot.Nr.**19**, **8**.§)

**Par sabiedrības ar ierobežotu atbildību „Daugavpils Olimpiskais centrs” kapitāla daļu turētāja lēmumu pieņemšanas tiesību nodošanu**

Pamatojoties uz Publiskas personas kapitāla daļu un kapitālsabiedrību pārvaldības likuma 14.panta otro daļu,

Pamatojoties uz likuma „Par interešu konflikta novēršanu valsts amatpersonu darbībā” 7.panta piektās daļas 3.1 punktu, saskaņā ar kuru Republikas pilsētu domju priekšsēdētāju vietniekiem ir atļauts savienot valsts amatpersonas amatu ar amatu kapitālsabiedrībā, kurā publiska persona ir dalībnieks, ja tas saistīts ar publiskas personas interešu pārstāvēšanu šajā sabiedrībā,

Izvērtējot, ka amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitē valsts amatpersonas tiešo pienākumu pildīšanai, atklāti balsojot: PAR – 13 (A.Broks, R.Eigims, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Nodot sabiedrības ar ierobežotu atbildību „Daugavpils Olimpiskais centrs” kapitāla daļu turētāja lēmumu pieņemšanas tiesības Daugavpils pilsētas domes priekšsēdētāja 1.vietniekam Rihardam Eigimam.

2. Atļaut Rihardam Eigimam savienot kapitāla daļu turētāja pārstāvja amatu sabiedrībā ar ierobežotu atbildību „Daugavpils Olimpiskais centrs” ar domes priekšsēdētāja 1.vietnieka amatu Daugavpils pilsētas domē.

Domes priekšsēdētājs *(personiskais paraksts)* A.Elksniņš